16. Forslag til Lokalplan nr. 407 Tæt-lave boliger på [adresse] i Hammel (Åben)
Tidl. politisk behandling PU, 02.02.21, pkt. 1 
Forventet sagsgang
PU, ØK, BY
Lovgrundlag
Planloven
SAGENS INDHOLD
Byrådet skal i denne sag tage stilling til ”Forslag til lokalplan nr. 407 - Tæt-lave boliger på [adresse] i 
Hammel”. Planforslaget fremlægges efterfølgende i offentlig høring.
Lokalplanområdet består af én matrikel med et areal på godt 3.800 m² og omfatter grunden, hvor 
plejecentret ”Elmehøj” tidligere var beliggende.
Formålet med lokalplanen er at sikre, at der kan opføres 11 tæt-lave boliger. Fem boliger i én etage og 
seks boliger i to-etager samt et fælles orangeri. Lokalplanen skal desuden sikre, at der anlægges fælles 
opholdsarealer og friarealer til den nye bebyggelse og fastlægge parkering, vej- og stiforløb. 
I området findes to store lindetræer, hvoraf det ene er markeret som bevaringsværdigt i lokalplanen. 
VURDERING
Lokalplanen er i overensstemmelse med den gældende kommuneplanramme 3.BO.20, der udlægger 
området til tæt-lav boligbebyggelse og etageboligbebyggelse. 
Lokalplanområdet er disponeret på baggrund af et projekt, der er udarbejdet af et arkitektfirma for at 
fastlægge indretningen af lokalplanområdet og sandsynliggøre, at der kan opføres en samlet tæt-lav 
bebyggelse med et fælleshus. Lokalplanen regulerer bl.a. disponeringen af området, bebyggelsens 
placering og udseende, og det skitserede projekt illustrerer den bebyggelse, der kan opføres indenfor 
lokalplanens rammer. 
Lokalplanområdet er disponeret med fokus på at øge fællesskabet, bl.a. indeholder lokalplanen en 
bestemmelse om, at der skal opføres fællesfaciliteter i form af et orangeri. Parkeringspladserne til boligerne 
i to etager anlægges som fælles parkeringspladser, der placeres i områdets sydvestlige del. Beboerne skal 
bevæge sig via stier gennem fællesarealet for at komme til deres bolig. Dermed skabes muligheder for 
tilfældige møder mellem beboerne. 
Teknik og Miljø vurderer, at det vil være en fordel for naboerne til lokalplanområdet, at byggemulighederne 
bliver fastlagt og beskrevet så konkret som muligt i lokalplanforslaget. Dermed kan naboer og andre 
interessenter få et realistisk billede af byggemulighederne i lokalplanområdet.  
Håndtering af regnvand skal ske på overfladen og lokalplanen indeholder bl.a. bestemmelser om, at 
regnvand skal afledes i tætte åbne render eller grøfter.
ØKONOMI
Vedtagelse af lokalplanen medfører isoleret set ikke direkte afledte udgifter for Favrskov Kommune. 
Lokalplanområdet ligger i byzone og forbliver i byzone ved endelig vedtagelse af lokalplanen. 
Sagsnr. EMN-2020-35681
DokID: 2503201
Sandra Larsen
Byråd
21-12-2021 15:00
Kommunen har afholdt udgifter til nedrivning af de eksisterende bygninger.
Ved senere udbud og salg af kommunalt ejede arealer indenfor lokalplanområdet vil der på sigt kunne 
forventes en salgsindtægt. Der vil blive fremlagt en separat sag herom til politisk behandling.
 
INDDRAGELSE
Borgerinddragelse og kommunikation om lokalplanforslaget sker efter reglerne i planloven. Det er et 
selvstændigt mål med planloven, at offentligheden i videst muligt omfang inddrages i planlægningsarbejdet. 
Lokalplanforslaget skal efter godkendelse offentliggøres ved annoncering på kommunens hjemmeside med 
en indsigelsesfrist, som Teknik og Miljø anbefaler fastlagt til otte uger.
INDSTILLING
Direktøren for Teknik og Miljø indstiller til Byrådet:
1. At forslag til ”Forslag til lokalplan nr. 407 Tæt-lave boliger på [adresse] i Hammel” godkendes og 
fremlægges i offentlig høring i otte uger
BESLUTNING
Planudvalget, 7. december 2021:
Fraværende: Ingen
Indstilles godkendt.
Økonomiudvalget, 14. december 2021:
Fraværende: Kristian Pedersen.
Indstilles godkendt.
Byrådet, 21. december 2021:
Fraværende: Ingen
Godkendt. 
Bilag
1.
Forslag til lokalplan nr. 407 Tæt-lave boliger på [adresse] i Hammel (2526759)
